
	[bookmark: _Hlk228183948]PËRKUFIZIMI I PROBLEMIT
[bookmark: PerkufizimProblemi]Cili është problemi në shqyrtim dhe cilat janë shkaqet e tij? Jepni arsyet e nevojës së ndërhyrjes së qeverisë. (jo më shumë se 7 rreshta) 
Problemi në shqyrtim lidhet me fragmentarizimin institucional dhe normativ të kompetencave në fushën e pasurive të paluajtshme në Republikën e Shqipërisë, të shpërndara ndërmjet disa institucioneve publike, kryesisht Agjencisë Shtetërore të Kadastrës (ASHK), Agjencisë së Trajtimit të Pronës (ATP), si dhe ministrive dhe agjencive të tjera me përgjegjësi të posaçme në administrimin e pasurive të paluajtshme shtetërore. Ky fragmentim është reflektuar në mbivendosje dhe shpeshherë në mungesë të qartësisë së kompetencave, duke krijuar pasiguri juridike dhe vështirësi në zbatimin koherent të legjislacionit në fuqi. Nga pikëpamja ligjore, ekzistenca e një kuadri të shpërndarë dhe jo plotësisht të harmonizuar, i shoqëruar me akte nënligjore të miratuara dhe zbatuara në mënyrë të pavarur nga secili institucion, ka rezultuar në standarde të ndryshme interpretimi dhe zbatimi. 
Nga pikëpamja institucionale dhe praktike, kjo ndarje kompetencash ka sjellë mungesë koordinimi efektiv, zvarritje të proceseve administrative (veçanërisht në regjistrimet kadastrale dhe përfundimin e proceseve kalimtare të pronësisë), si dhe vështirësi në realizimin e procesit të inventarizimit, përditësimit dhe administrimit të pasurive të paluajtshme shtetërore. Për rrjedhojë, mungesa e një autoriteti të vetëm përgjegjës për këto funksione ka penguar krijimin e një praktike të unifikuar institucionale dhe ligjore. 
Në këto kushte, ndërhyrja e qeverisë paraqitet e domosdoshme për të konsoliduar dhe centralizuar kompetencat përkatëse në një strukturë të vetme, me qëllim sigurimin e koherencës normative, rritjen e efikasitetit administrativ dhe garantimin e një sistemi të unifikuar dhe funksional në administrimin e pasurive të paluajtshme private dhe shtetërore në Republikën e Shqipërisë.


	[bookmark: _Hlk227928938][bookmark: _Hlk228184718]OBJEKTIVAT
[bookmark: Objektivat]Cilat janë objektivat dhe rezultatet e synuara të propozimit? (jo më shumë se 7  rreshta)
Objektivi kryesor i propozimit është konsolidimi dhe unifikimi institucional dhe normativ i kompetencave në fushën e pasurive të paluajtshme në Republikën e Shqipërisë, përmes krijimit të një autoriteti të vetëm përgjegjës – Agjencia Shtetërore e Pronës (ASHP). Në mënyrë specifike, synohet eliminimi i fragmentarizimit aktual ndërmjet ASHK-së, ATP-së dhe institucioneve të tjera shtetërore, duke siguruar një ndarje të qartë dhe të integruar të funksioneve. Propozimi synon gjithashtu harmonizimin e kuadrit ligjor dhe nënligjor, duke garantuar zbatim të njëtrajtshëm të legjislacionit dhe rritje të sigurisë juridike. 
Një tjetër objektiv thelbësor është rritja e efikasitetit dhe transparencës në regjistrimin kadastral, përfundimin e proceseve kalimtare të pronësisë, si dhe në inventarizimin, përditësimin dhe administrimin e pasurive të paluajtshme shtetërore. Nëpërmjet këtij konsolidimi synohet gjithashtu përmirësimi i koordinimit ndërinstitucional dhe reduktimi i barrës administrative për subjektet përfituese. Rezultati i synuar është krijimi i një sistemi të unifikuar, funksional dhe të qëndrueshëm për menaxhimin e pasurive të paluajtshme, në përputhje me parimet e sigurisë juridike dhe të administrimit të mirë publik..
     

	[bookmark: _Hlk228184874]OPSIONET E POLITIKAVE
Cilat janë opsionet kryesore të politikave? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme.  (jo më shumë se 7 rreshta)
[bookmark: _Hlk228184891]Opsioni 1 (status quo): parashikon ruajtjen e kuadrit ekzistues institucional me shpërndarje të kompetencave ndërmjet institucioneve aktuale (ASHK, ATP dhe institucione të tjera), duke shmangur kostot e menjëhershme të ristrukturimit; megjithatë, ky opsion ruan fragmentarizimin institucional dhe normativ, mbivendosjet e kompetencave dhe nivelet e ulëta të efikasitetit dhe sigurisë juridike. 
Opsioni 2: konsiston në një reformim të pjesshëm përmes forcimit të mekanizmave të koordinimit ndërinstitucional dhe harmonizimit gradual të akteve nënligjore, me kosto më të kufizuara dhe përmirësime inkrementale; megjithatë, ai nuk garanton unifikim të plotë të proceseve dhe vazhdon të mbartë rreziqe për mospërputhje në zbatim. 
Opsioni 3 (opsioni i propozuar): parashikon krijimin e Agjencisë Shtetërore të Pronës (ASHP) si një institucion i vetëm që konsolidon kompetencat në regjistrimin kadastral, trajtimin e pronës dhe administrimin e pasurive të paluajtshme shtetërore. Ky opsion siguron rritje të ndjeshme të efikasitetit, koherencës normative, transparencës dhe sigurisë juridike, ndonëse shoqërohet me kosto fillestare të riorganizimit institucional dhe të menaxhimit të fazës tranzitore.
     

	[bookmark: _Hlk228185034][bookmark: _Hlk227929514]ANALIZA E NDIKIMEVE
Cilat janë ndikimet e opsionit të preferuar? Kjo duhet të përshkruajë ndikimet në mënyrë sasiore  (monetare) dhe cilësore (narrative) mbi buxhetin dhe grupet e tjera të prekura. (jo më shumë se 7 rreshta)
[bookmark: _Hlk228185050]Opsioni i preferuar, krijimi i Agjencisë Shtetërore të Pronës (ASHP), parashikohet të ketë një ndikim buxhetor fillestar të moderuar, të përqendruar në kostot e riorganizimit institucional, integrimit të strukturave ekzistuese dhe përshtatjes së sistemeve administrative dhe teknologjike, me një kosto totale paraprakisht të vlerësuar prej rreth 400,000,000 lekë në vitin e parë, 350,000,000 lekë në vitin e dytë dhe 330,000,000 lekë në vitin e tretë. Këto kosto burojnë, së pari, nga nevoja për mbulimin e funksioneve dhe detyrimeve të ish-ATP-së përmes një financimi të dedikuar buxhetor, duke qenë se kapacitetet aktuale vetëfinancuese të ASHK-së nuk janë të mjaftueshme për përthithjen e plotë të tyre, dhe, së dyti, nga përshtatja dhe integrimi i Sistemit Multifunksional të ASHP me Sistemin Informatik Financiar të Qeverisë (SIFQ), në bashkëpunim me Ministrinë e Financave dhe AKSHI-n.  Përshtatja e sistemit duhet të realizohet për të garantuar menaxhimin dhe kontrollin e të ardhurave të ASHP si institucion me vetfinancim dhe të ardhurat buxhetit të shtetit (tatim, taksës kalim pronësie) që ASHP grumbullon.
Në terma cilësorë, reforma pritet të sjellë rritje të ndjeshme të efikasitetit administrativ, eliminim të mbivendosjeve institucionale dhe përshpejtim të proceseve të regjistrimit kadastral dhe trajtimit të pronës. Ndikimet pozitive shtrihen mbi qytetarët dhe bizneset përmes rritjes së sigurisë juridike, transparencës dhe aksesit më të thjeshtuar në shërbime, si dhe mbi administratën publike përmes konsolidimit të kapaciteteve institucionale dhe përmirësimit të menaxhimit dhe kontrollit të pasurive të paluajtshme shtetërore.
     

	[bookmark: _Hlk228185295][bookmark: _Hlk227929646]ARSYETIMI I OPSIONIT TË PREFERUAR 
Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare. (jo më shumë se 7 rreshta)
Opsioni i preferuar, krijimi i Agjencisë Shtetërore të Pronës (ASHP), është zgjedhur si zgjidhja më e përshtatshme për adresimin përfundimtar të fragmentarizimit institucional dhe normativ në fushën e pasurive të paluajtshme, duke garantuar unifikimin e kompetencave në një autoritet të vetëm dhe rritjen e koherencës ligjore. Ky opsion siguron përfitime të qëndrueshme në rritjen e efikasitetit administrativ, reduktimin e kostove operative në afatmesëm dhe përshpejtimin e ofrimit të shërbimeve ndaj qytetarëve dhe bizneseve. Megjithëse reforma shoqërohet me një kosto fillestare të përllogaritur prej rreth 400,000,000 lekë në vitin e parë, 350,000,000 lekë në vitin e dytë dhe 330,000,000 lekë në vitin e tretë, këto shpenzime justifikohen nga kursimet e pritshme dhe përmirësimi i menaxhimit të të ardhurave publike nëpërmjet administrimit më efektiv të pasurive shtetërore. Për më tepër, përfitimet jo-monetare, si rritja e sigurisë juridike, transparencës dhe besueshmërisë së sistemit, si dhe ulja e barrës administrative, vlerësohet se tejkalojnë kostot e tranzicionit. Në këtë kuadër, opsioni i përzgjedhur përfaqëson alternativën më efikase dhe të qëndrueshme në funksion të interesit publik dhe të administrimit të mirë të pronës së paluajtshme në Republikën e Shqipërisë.
[bookmark: _Hlk228185123]Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë – Te plotesohet nese eshte e mundur):
	[bookmark: viti1]Viti 1
	Viti 2
	Viti 3

	400,000,000
	350,000,000
		330,000,000	




	KONSULTIMI
Jepni një përmbledhje të çdo konsultimi të kryer (me kë dhe si jeni konsultuar? (jo më shumë se 5 rreshta - te plotesohet nese eshte kryer konsultimi publik)
Projektligji i është nënshtruar konsultimit dhe bashkëpunimit paraprak institucional, por ende nuk i është nënshtruar procesit  të konsultimit publik.      

	[bookmark: _Hlk228185426][bookmark: _Hlk228171971]ZBATIMI DHE MONITORIMI
[bookmark: ZbatimiMonitorimi]Si do të organizohen zbatimi dhe monitorimi?(jo më shumë se 5 rreshta)
Zbatimi i projektligjit do të organizohet nga Agjencia Shtetërore e Pronës (ASHP), e cila përbën autoritetin qëndor përgjegjës për ushtrimin e kompetencave të parashikuara në këtë ligj dhe në legjislacionin e posaçëm përkatës (Ligji nr. 20/2020 “Për përfundimin e proceseve kalimtare të pronësisë në Republikëm e Shqipërisë” dhe Ligji “Për pronat e paluajtshme të shtetit në Republikën e Shqipërisë”). Për zbatimin efektiv të funksioneve, ASHP do të veprojë në bashkëpunim të ngushtë me institucionet relevante publike, përfshirë Agjencinë Shtetërore të Informacionit Gjeohapësinor (ASIG), ministritë përgjegjëse për fushat përkatëse, njësitë e vetëqeverisjes vendore dhe institucionet e tjera që disponojnë ose administrojnë pasuri të paluajtshme. Ky bashkëpunim do të realizohet përmes shkëmbimit të të dhënave, ndërveprimit të sistemeve elektronike dhe koordinimit institucional në funksion të unifikimit të regjistrave dhe garantimit të saktësisë së informacionit.
Monitorimi i zbatimit të ligjit do të garantohet në disa nivele. Së pari, përmes mekanizmave të brendshëm të kontrollit administrativ dhe auditimit të brendshëm të ASHP-së dhe së dyti, përmes kontrollit të jashtëm nga Kontrolli i Lartë i Shtetit, në përputhje me kompetencat kushtetuese dhe ligjore të tij për auditimin e veprimtarisë të institucioneve publike. 
Në këtë mënyrë, sistemi i zbatimit dhe monitorimit siguron një qasje të unifikuar, të koordinuar dhe të kontrolluar, duke garantuar jo vetëm zbatimin efektiv të ligjit, por edhe transparencën, llogaridhënien institucionale dhe përmirësimin e vazhdueshëm të administrimit të pasurive të paluajtshme në Republikën e Shqipërisë.

Raporti i vlerësimit të ndikimit - Shtojca 2/b 

Tabelë: Vlera aktuale neto në total e çdo opsioni  (Te plotesohet nese informacioni eshte i mjaftueshem) 

	Opsioni
	Vlera aktuale në milionë lekë
	Vlera aktuale neto në milionë lekë

	
	Kosto
	Përfitimi
	

	Opsioni 1
	930,000,000
	0
	-930,000,000

	Opsioni 2
	150,000,000
	450,000,000
	300,000,000



Opsioni 1: Parashikon ruajtjen e strukturës ekzistuese institucionale, ku Agjencia Shtetërore e Kadastrës vijon aktivitetin e saj si institucion jobuxhetor me vetfinancim  dhe Agjencia e Trajtimit të Pronave vijon funksionimin e saj të financuar nga buxheti i shtetit. Ky opsion nuk mundëson arritjen e objektivave të reformës për unifikim, efikasitet dhe rritje të sigurisë juridike në administrimin e pronës.
Opsioni 2: Parashikon bashkimin e Agjencisë Shtetërore të Kadastrës dhe Agjencisë së Trajtimit të Pronave  në një institucion të vetëm – Agjencia Shtetërore e Pronës (ASHP). Në këtë opsion merret në konsideratë, përshtatja sa më mirë e Sistemit të ASHP me Sistemin SIFQ, që do të mundësojë kontroll të plotë dhe transparencë mbi të ardhurat e ASHP dhe të ardhurat e Buxhetit të Shtetit. Kjo përshtatje gjithshtu do të përmirësojë aktivitetin e institucionit të ri, si dhe dhënien e shërbimit në kohë dhe cilësi ndaj qytetarëve dhe subjekteve. Në këtë kuadër parashikohet që ASHP duke rritur vetëqëndrueshmërinë financiare, pas një periudhe tranzicioni, duhet të mbulojë pjesën më të madhe të kostove të saj nga të ardhurat e gjeneruara, duke reduktuar gradualisht varësinë nga financimi i buxhetit të shtetit.

